Titus Statilius Taurus

Titus Statilius Taurus (natus ante annum 60 a.C.n. Romae – mortuus post annum 10 a.C.n.) fuit vir militaris et publicus Romanus. Patria eius Lucania erat. Fuit homo novus et cum Agrippa adiutor primus Octaviani Augusti. Dux militaris pro Octaviano contra Sextum Pompeium certavit. Anno 37 a.C.n. consul suffectus creatus est. Marco Aemilio Lepido Septembri 36 a.C.n. victo proconsul Africae factus est. 30 Iunii 34 a.C.n. de ea provincia triumphavit. Eodem anno in Illyrico milites duxit. Apud Actium exercitui terrestri imperavit. Anno 30 a.C.n. amphitheatrum in campo Martio aedificavit et Augustus ei concessit, ut quotannis unum em destinavitCassius Dio LI 23,10. Tum proconsul Hispaniae Citerioris Cantabros et Asturos vicitCassius Dio LIV 19,6. Ter militibus suis imperator acclamatus est. Anno 29 a.C.n. inter patricios adlectus est et anno 26 a.C.n. consul II ordinarius creatus est. Anno 16 a.C.n., cum Augustus urbem relinqueret, Statilium Praefectum urbi Romae fecit. Quem magistratum ad usque annum 10 a.C.n. gessit.
Nepotes eius Titus Statilius Taurus, consul anni 11 et Sisenna Statilius Taurus, consul anno 16 fueruntDer Neue Pauly, Stuttgardiae 1999, T. 11, c. 924.

 Notae 

Categoria:Consules
Categoria:Senatores
Categoria:Proconsules Africae
Categoria:Proconsules Hispaniae Citerioris
Categoria:Praefecti urbi Romae antiqui
Categoria:Milites Romani antiqui
Categoria:Augures
Categoria:Nati saeculo 1 a.C.n.
Categoria:Mortui saeculo 1 a.C.n. aut 1